**Tipologia textual: els textos humanístics**

Els textos humanístics formen part del conjunt de textos que es produeixen en els àmbits especialitzats. Estudien l'ésser humà en la seva condició no-física: en relació al territori (geografia), l'evolució (història), el pensament (filosofia), la ment (psicologia), l'educació (pedagogia), la vida i les relacions socials (política, dret o sociologia), l'expressió (lingüística)...

**ASPECTES PRAGMÀTICS**

* Es generen en **àmbits especialitzats**: acadèmics, periodístics...
* Tracten **temes**especialitzats, relacionats amb determinades àrees del coneixement.
* Presenten una **intenció objectiva** formativa i didàctica o informativa.
* Hi preval la funció **referencial** (basada en el context).

**ASPECTES TEXTUALS**

* Es classifiquen en **gèneres orals**(conferències, debats, tertúlies especialitzades...) i **escrits**(tesis, tractats, manuals, articles monogràfics, diccionaris especialitzats...).
* Organitzen la informació amb una **estructura** pròpia de **textos expositius**i**argumentatius.**
* Presenten **tipologies** diverses. Les més habituals són: **expositiva**(vehicle i transmissió del coneixement de manera objectiva) i**argumentativa** (demostració de teories, hipòtesis...).
* Fan servir **connectors** que jerarquitzen la informació, relacionen les parts del discurs i relacionen les idees.

**ASPECTES LINGÜÍSTICS**

L'autor de textos humanístics selecciona els aspectes de la llengua comuna que li són més útils per a la transmissió del coneixement, sobretot aquells relacionats amb **l'objectivitat, la claredat, l'abstracció i la precisió.**És per això que predominen les oracions enunciatives, i apareixen les interrogacions retòriques amb finalitat didàctica. També s'utilitza terminologia amb valor denotatiu i en general especialitzada.